किस मुंह से ये धर्म और आस्था में यकीन करने वाले शिवभक्त नज़र आते हैं. अगर धर्म हुड़दंग की इजाज़त देता तो मुल्क में अराजकता फैल चुकी होती. ये अकेले धर्म के मानने वाले नहीं है. हिंदुस्तान में करोड़ो हिंदू हैं और शायद इनसे ज़्यादा शिव भक्त मगर उनकी किताब में ऐसी किसी शिवभक्ति का ज़िक्र ही नहीं है. ये घटना किसी गली कूचे या गांव देहात की नहीं है. बल्कि ये राजधानी दिल्ली है. जहां दफ्तर के वक्त में सड़कों पर तिल डालने की भी जगह नहीं होती है. और उस पर कांवड़ियों के नाम पर हुड़दंग करने वाले ये कुछ गुंडे सड़क के बीचोबीच चल रहे थे. भीड़ ज्यादा थी. किसी कावंड़िये से कार बस छू भर गई. फिर इन गुंडों ने उस कार बुरा हाल कर दिया.